Baralipton

Se systematisk inndeling

Baralipton er en slekt av biller som hører til familien trebukker (Cerambycidae).

 Utseende 
Middelsstore til store (30-55 millimeter), avlange, lyst gråbrune trebukker. Dekkvingene har mørke flekker eller tverbbånd. Denne gruppen har hodet noe fremstrakt, tydelig innsnevret bak fasettøynene (med tydelig "hals"). Antennene har et kraftig, sylindrisk, innerste ledd, det andre leddet er lite og knappformet, det tredje leddet svært langt, litt krumt og tykkere enn de følgende leddene. Pronotum er forholdsvis lite uten tenner langs ytterkanten. Dekkvingene har skarpe, opphøyde lengdekjøler som danner en lang "Y". Artene ligner mye på slekten Aegosoma, men skiller seg fra disse på dekkvingenes mørke tegninger.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten er utbredt i Sørøst-Asia.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Aegosomatini Thomson, 1860
 Slekten Baralipton Thomson, 1857
 Baralipton cheworum Komiya, 2003 - Borneo 
 Baralipton dohrni Lameere, 1909 - Sri Lanka
 Baralipton maculosum Thomson, 1857 - fra India til Vietnam
 Baralipton severini Lameere, 1909 - fra India til Sumatra

 Kilder 
 Liste over artene
 Prioninae of the World - Aegosomatini. Med bilder av mange av artene

 Eksterne lenker 


Kategori:Prioninae
Kategori:Sørøst-Asias insekter
Kategori:Borneos insekter
Kategori:Sri Lankas insekter
Kategori:Sumatras insekter
Kategori:Indias insekter
Kategori:Vietnams insekter
Kategori:Dyr formelt beskrevet av James Thomson
Kategori:Biller formelt beskrevet i 1857